Tematika

Kurzus címe:***XX. századi francia filozófia, előadás***

Kurzus kódja:

Oktató: Angyalosi Gergely

Órarendi információ: péntek, 10.30-12. 232/e

A kurzus célja: A kurzus áttekinti a XX. századi francia filozófia néhány meghatározó vonulatát Bergsontól Derridáig. Az óra koncepciója szerint Bergson filozófiája biztosítja a francia gondolkodástörténetben a XIX. és a XX. század közötti átmenetet. Az időszak jelentős részében az egzisztencialistának keresztelt irányzatok a meghatározóak, míg a század végén a posztmodern hullám, illetve a dekonstrukció körüli viták megismerése segíthet a tájékozódásban.

A kurzus témái:

1. Henri Bergson életművének általános ismertetése. Az életfilozófiák.
2. Bergson: *Essai sur les données immédiates de la conscience* című művének keletkezése. A Bevezetés részletes elemzése.
3. Az *Essai* első fejezete. (*De l’intensité des états psychologiques*.)
4. Az *Essai* második fejezete. (*De la multiplicité des états de conscience. L’idée de durée*.)
5. Az *Essai* harmadik fejezete. (*De l’organisation des états de conscience. La liberté*.)
6. Az *Essai* konklúziója. A mű helye az európai filozófia történetében.
7. A francia egzisztencializmus születése. Források (a karteziánus és a pascali tradíció; Kierkegaard, Nietzsche, Husserl, Jaspers, Heidegger).
8. Jean-Paul Sartre korai filozófiája. (*Az ego transzcendenciája*, Egy *emócióelmélet szerkezeti vázlata*.)
9. *A lét és a semmi* tudatfilozófiája. A Másik szerepe a műben.
10. Sartre későbbi filozófiai korszakai. Az *Egzisztencializmus – humanizmus* elemzése. Szabadságfogalma. Sartre és Marx.
11. A strukturalizmus és a poszt-strukturalizmus. A posztmodern filozófia.
12. A dekonstrukció derridai stratégiája. Derrida írás-koncepciója.

A kurzus teljesítésének feltételei: rendszeres részvétel, órai aktivitás

A számonkérés módja: szóbeli kollokvium

Kötelező irodalom: H. Bergson: *Idő és szabadság*. Franklin, 1924.; J.-P. Sartre: Módszer, történelem, egyén. Gondolat, 1976. ; *Egzisztencializmus,* Hatágú síp, 1991.; *A szabadságról*. Kossuth, 1992. ; Bujalos-Orosz (szerk.) *A posztmodern állapot*. Osiris-Gond, 1993. ; J. Derrida: *Az el-különböződés*. in: *Szöveg és interpretáció*, Cserépfalvi, é. n. ;

Ajánlott irodalom: H. Bergson*: A nevetés,* Gondolat, 1986; *Az erkölcs és a vallás két forrása.* Szent István Társulat, 1991.; J. Derrida: *Grammatológia*, Typotex, 2014.; *A disszemináció*. Jelenkor, 1998.